РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  03

от заседание на Комисия ”Професионална квалификация, информационни технологии и статистика” на ВСС,
проведено на 20.01.2015 г.

Днес, 20.01.2015 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

          ПРЕДСЕДАТЕЛ:  	Румен Георгиев
ЗАМ. ПРЕДСЕДАТЕЛ:     Мария Кузманова
	         ЧЛЕНОВЕ:	Елка Атанасова 
		Юлия Ковачева
		Галина Карагьозова
		Даниела Костова - отсъства
		Михаил Кожарев - отсъства

На заседанието присъстваха експертните сътрудници към комисията: Мирослава Чирпъкова – и.д.директор дирекция „ИТСС“,  Светослав Неделчев –  началник отдел "ИОВСС" - дирекция „ИТСС” при АВСС.

1. ОТНОСНО:  Писмо от председателя на Върховния административен съд с приложени всички вътрешни административни актове на съда, изискани във връзка с решение на комисия Професионална квалификация, информационни технологии и статистика” по протокол № 01/07.01.2015 г., т.4.
Във връзка с изразени съмнения и публикации за нарушаване на принципа на случайното разпределение на делата, отразени в средствата за масова информация, Комисия “Професионална квалификация, информационни технологии и статистика” съвместно с Комисия по предотвратяване и установяване на конфликт на интереси и взаимодействия с Инспектората към ВСС предлага на Висшия съдебен съвет да приеме следното решение:

ПРОЕКТ:
ВИСШИЯТ СЪДЕБЕН СЪВЕТ
Р Е Ш И :

1. ПРЕПОРЪЧВА на Инспектората към ВСС да извърши проверка на движението и разпределението на адм. дело 8975/2014 г. по описа на Върховен административен съд, петчленен състав – ІІ колегия – в 10-дневен срок.
2. ПРЕПОРЪЧВА на Инспектора към ВСС да извърши проверка относно разпределението на делата в петчленните състави на Върховния административен съд и спазването на заповед № 282/20.03.2013 г. на председателя на ВАС – Георги Колев, относно формирането на петчленните състави.

2.ОТНОСНО: Доклад от Димитър Тончев – главен секретар на ВСС по решение на комисия ПКИТС от протокол № 02/13.01.2015 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Приема за сведение Доклад от Димитър Тончев – главен секретар на ВСС по решение на комисия ПКИТС от протокол № 02/13.01.2015 г.
2.2. Удължава срока за изготвяне на Анализ на изпълнението на Годишната програма на КПКИТС през 2014 г. от експерти от дирекция ИТСС – АВСС.
2.3. Възлага на Главния секретар на ВСС да определи експерт от дирекция „Правна” в АВСС за обслужване дейността на комисия ПКИТС.

3.ОТНОСНО: Искане от председателя на Районен съд гр. Гълъбово за осигуряване на средства за подмяна на акумулаторни батерии на UPS устройства.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :
	
3.1. Целесъобразно е осигуряването на средства за закупуване на 17 броя UPS батерии в размер на 622.03 лева за Районен съд гр. Гълъбово.
3.2. Изпраща искането от председателя на Районен съд гр. Гълъбово на комисия „Бюджет и финанси“ на ВСС, по компетентност.

4.ОТНОСНО: Писмо от председателя на Софийски районен съд с приложена докладна от системните администратори в съда относно необходимостта от антивирусна защита.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Указва на председателя на Софийски районен съд да обърне внимание на ИТ-специалистите в СРС своевременно да го информират за възникнали технологични проблеми и нужди в СРС.
4.2. Настоящето искане е извън възможните срокове за включване на допълнителен брой лицензи за антивирусен софтуер.
4.3. Предлага на експертите от Дирекция „ИТСС“ при АВСС да проведат организационна среща с ИТ-специалистите на СРС. 

5.ОТНОСНО: Писмо от председателя на Специализирана прокуратура относно технически проблеми в програмен продукт  Law choice.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Препраща искането от председателя на Специализирана прокуратура, относно технически проблеми в програмен продукт  Law choice, на г-н Георги Бончев – Директор „ИОТ“, администрация на Главния прокурор на Република България, за извършване на проверка и изготвяне на доклад в срок до 13.02.2015 г.

6.ОТНОСНО: Писмо от Ненка Севастиянова – директор на „Информационно обслужване” АД клон Варна относно осигуряване трансфер на данни от системата за управление на съдебните дела САС към новата АИС „Централен регистър на юридическите лица с нестопанска цел в обществена полза” /ЦРЮЛНС/, разработена по проект на МП.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Приема за сведение писмото от Ненка Севастиянова – директор на „Информационно обслужване” АД клон Варна относно осигуряване трансфер на данни от системата за управление на съдебните дела САС към новата АИС „ЦРЮЛНС“, разработена по проект на МП.

7.ОТНОСНО: Среща с представители на екипа по Проект „Публичност и ефективност на производството по несъстоятелност” по ОПАК от Министерство на правосъдието.

По т. 7 от дневния ред присъстваха:
Николай Минев – Директор АИО – Министерство на правосъдието и представители на екипа по Проект „Публичност и ефективност на производството по несъстоятелност” по ОПАК от Министерство на правосъдието.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. Да се сформира работна група с участието на представители от СГС, от Агенцията по вписванията, разработчиците и длъжностните лица, която, в срок до 23.01.2015 г., да подготви проекторешение, което ще бъде разгледано на заседание на КПКИТС на 27.01.2015 г.

8.ОТНОСНО: Подновяване на искането до Министерски съвет за сървър за временно ползване, съгласно решение на ВСС по протокол № 1/08.01.2015 г.

Поради изтичане на срока – 26.01.2015 г., определен с решение на ВСС по протокол № 62/18.12.2014 г., д. т. 53.3 и с оглед липсата на отговор от Министерски съвет, Комисия ”Професионална квалификация, информационни технологии и статистика” предлага на ВСС да приеме следното решение:

ПРОЕКТ

ВИСШИЯТ СЪДЕБЕН СЪВЕТ
Р Е Ш И :

ОТПРАВЯ ПОВТОРНО искане към Министерски съвет за предоставяне за временно ползване от ВСС на сървър, с технически параметри съгласно приложението.

ДОПЪЛНИТЕЛНИ ТОЧКИ

9.ОТНОСНО: Публикация в „Правен свят“ от 15.01.2015 г. относно направени констатации и предложения от Анчо Димитров – експерт в Административен съд София град.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Възлага на Анчо Димитров – експерт в Административен съд София град, във връзка с изнесеното от него в статия на „Правен свят“, да изготви доклад и да го изпрати на КПКИТС в срок до 23.01.2015 г.

10.ОТНОСНО: Писмо от Министъра на правосъдието относно предоставяне на информация за постъпили сигнали за посегателства върху лекари по време на изпълнение на служебните им задължения.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

10.1 Възлага на Румен Митев - главен експерт съдебна статистика при АВСС, да изготви и предостави исканата информация на Министъра на здравеопазването. 

11.ОТНОСНО: Мотивирана заявка относно закупуване необходимите хардуер и софтуер за обезпечаване на нуждите на Висшия съдебен съвет, подготвена от дирекция „Информационни технологии и съдебна статистика“ за включени в обобщената информация за провеждане на обществена поръчка.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

11.1. ПРИЕМА за сведение изготвената от експертите към дирекция “Информационни технологии и съдебна статистика” мотивирана заявка за планиране на обществени поръчки за 2015 год. 

ПРЕДСЕДАТЕЛ
НА КОМИСИЯТА: /п/
РУМЕН ГЕОРГИЕВ